stanford-oval/wikipedia huggingface dataset:
Winge

Winge on muun muassa seuraavien henkilöiden sukunimi:
Allan Winge (1891–1975), ruotsalainen sotilas
Hans Petter Winge (1770–1836), suomalainen pormestari ja valtiopäivämies
Mette Winge (1937-2022), tanskalainen kirjailija
Mårten Eskil Winge (1825–1896), ruotsalainen taidemaalari
Otto Daniel Winge (1810–1886), ruotsalainen pianisti ja säveltäjä
Åke Johan Berndt Frey, kirjailijanimi Peter Winge (1919–1978), salapoliisiromaaneja kirjoittanut suomenruotsalainen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ypäjän kirkko

| Ypäjän kirkko |
| --- | --- |
 Ypäjän kirkko
Sijainti:  Ypäjä
Koordinaatit:  60°48′14″N, 023°16′46″E
Seurakunta:  Ypäjän seurakunta
Rakentamisvuosi:  1901–1902
Suunnittelija:  Henrik Helin Aleksander Nyström
Materiaali:  puu
Tyylisuunta:  kansallisromanttinen jugend
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ypäjän kirkon sankarihaudat
Verner Fritsröm 1947.
Ypäjän kirkko on kirkkorakennus, joka sijaitsee Ypäjän kunnan keskuksessa keskeisellä paikalla. Se rakennettiin vuosina 1901–1902 Henrik Helinin ja Aleksander Nyströmin suunnitelmien mukaan kansallisromanttiseen jugend-tyyliin.
Kirkkoa on peruskorjattu vuosina 1939 ja 1998. Seurakunnan kirkkoherrana toimi eläkkeelle jäämiseensä asti lääninrovasti Risto Ahti. Kyseisessä kirkossa hän toimi pappina 1970-luvulta lähtien. Seurakunnan hautausmaa sijaitsee kirkon välittömässä läheisyydessä.
Vanha kirkko sijaitsi viereisellä tontilla. Se oli alun perin 1550-luvulla hirsistä rakennettu ristikirkko, joka purettiin ja rakennettiin uudelleen 1676 ja 1798 sekä hävitettiin lopullisesti 1901.
Ypäjän 1901 purettu vanha kirkko
Aiheesta muualla

Kuvia tai muita tiedostoja aiheesta Ypäjän kirkko Wikimedia Commonsissa
Ypäjän seurakunta: Ypäjän kirkko (Arkistoitu – Internet Archive)
Ypäjän kirkko Museoviraston Kulttuuriperinnön palveluikkunassa
Maurits Hietamäki (toim.): Ypäjän seurakunnan vaiheita : Perttulan kappelin ja Ypäjän kirkon seitsemän vuosisataa.  [Ypäjä]:  [Ypäjän seurakunta], 2004.
William Walton

William Turner Walton (29. maaliskuuta 1902 – 8. maaliskuuta 1983) oli brittiläinen säveltäjä.
Walton syntyi Oldhamissa ja aloitti uransa laulamalla kuorossa. Hänen ensimmäinen suurimuotoinen teoksensa oli viulukvartetto, jota Walton alkoi työstää 1918.
Walton kävi Oxfordin yliopistoa, mutta jätti opintonsa kesken 1920. Hän lähti Lontooseen ja ansaitsi elantonsa 1920-luvulla pääasiassa soittamalla viulua jazzklubeilla. Vuonna 1929 Walton sävelsi alttoviulukonserttonsa, jota esitetään yhä säännöllisesti. Teoksen oli tilannut häneltä alttoviulisti Lionel Tertis. Ensiesityksen piti kuitenkin myöhemmin Paul Hindemith.
Waltonin ensimmäinen sinfonia sai kantaesityksensä marraskuussa 1935. Muuhun tuotantoon kuuluu mm. ooppera Troilus and Cressida (1954), toinen sinfonia (1960), viulukonsertto (1939) sekä kuoroteos Belshazzar's Feast (1931).
Walton lyötiin ritariksi vuonna 1951 ja hänestä tuli Order of Meritin jäsen 1967. Hän oli asettunut vuonna 1949 Ischian saarelle Italiaan, jossa hän kuoli maaliskuun aamuna vuonna 1983.
Aiheesta muualla

William Walton -aiheiset sivut (Arkistoitu – Internet Archive) (englanniksi)
Väärinmaja

Väärinmajan kylä sijaitsee Ruovedellä noin 12 kilometriä kunnan keskustaajaman itäpuolella Vilppulaan johtavan seututie 344:n varrella. Se tunnetaan muun muassa vuoden 1918 sisällissodan aikana käydyistä Väärinmajan taisteluista. Väärinmajassa on ajettu myös Suomen MM-rallin erikoiskokeita.
Aiheesta muualla

Väärinmajan kylätoimikunnan kotisivut
Winklevoss

Winklevoss on muun muassa seuraavien henkilöiden sukunimi:
Cameron Winklevoss (s. 1981), yhdysvaltalainen kilpasoutaja, yrittäjä ja liikemies
Tyler Winklevoss (s. 1981), yhdysvaltalainen kilpasoutaja, yrittäjä ja liikemies
| --- | --- |
: Tällä täsmennyssivulla luetellaan henkilöitä, joilla on sama sukunimi.
Binäärirelaatio

Binäärirelaatio eli binäärisuhde on kaksipaikkainen relaatio eli järjestettyjen parien joukko.
Yleistä

Binäärirelaatio on erilaisuussuhde kahden asian välillä. Yleensä sillä kuvataan kahden suureen riippuvuutta toisistaan. Binäärirelaatiota käytetään useilla matematiikan osa-alueilla, kun halutaan mallintaa käsitteitä ”olla suurempi kuin” tai ”olla yhtä suuri kuin”. Myös esimerkiksi graafiteoriassa binäärirelaatiolla kuvataan vierekkäisyyttä ja lineaarialgebrassa sillä havainnollistetaan ortogonaalisuutta. Alla on esimerkkejä siitä, millainen tämä suhde näiden kahden objektin välillä voisi olla.
Yleistä > Esimerkki 1

♦ Iisak on Jaakobin isä, jossa relaatio on ”x on y:n isä” ja x ja y ovat ihmisiä.
♦ Luku 5 on suurempi kuin luku -3, eli 5> -3, jossa relaatio on ”x on suurempi kuin y” ja x ja y ovat reaalilukuja, siis  x, y ∈ R.
Yleistä > Esimerkki 2

♦ Relaatio "<" reaalilukujen joukossa R.
Olkoon A = {1, 2, 3, 4} ja B = {1, 3, 4}, niin A × B = {(1, 1) , (1, 3) , (1, 4) , ... , (4, 4)}.
Tällöin relaatio "<" joukolta A joukolle B on joukon A × B osajoukko
{(1, 3) , (1, 4) , (2, 3) , (2, 4) , (3, 4)}.
♦ Relaatio "=" reaalilukujen joukossa R.
Olkoon A = {1, 2, 3, 4} ja B = {1, 3, 4}, niin A × B = {(1, 1) , (1, 3) , (1, 4) , ... , (4, 4)}.
Tällöin relaatio "=" tarkoittaa joukkoa {(1, 1) , (3, 3) , (4, 4)}.
Määritelmä I

Matematiikassa binäärirelaatiolla (kaksipaikkaisella relaatiolla)  joukossa A tarkoitetaan joukon A alkioiden osajoukkojen muodostamaa kokoelmaa. Toisin sanoen binäärirelaatio on karteesisen tulon  A2 = A × A osajoukko. Binäärirelaation alkiot ovat järjestettyjä pareja (x, y). Merkintä (x, y) ∈ R tarkoittaa samaa kuin  xRy.
Määritelmä II

Olkoot X ja Y ei-tyhjiä joukkoja. Joukon X × Y= { (x, y) | x ∈ X  ja  y ∈ Y } osajoukkoa R kutsutaan binäärirelaatioksi joukoissa X ja Y. Jos pari (x, y) kuuluu joukkoon R, (x, y) ∈ R, niin merkitään xRy tai R(x, y) ja sanotaan, että x on relaatiossa y:n kanssa.
Sanotaan, että R on relaatio joukosta X joukkoon Y. Joukkoa X kutsutaan relaation R lähtöjoukoksi ja joukkoa Y tämän relaation maalijoukoksi. Kaksipaikkainen relaatio R on usein määritelty myös järjestetyn kolmikon (X, Y, G) kautta, jossa X ja Y ovat mielivaltaisia joukkoja ja G Karteesisen tulon osajoukko. Joukot X ja Y ovat lähtö- ja maalijoukot, kun taas G on kuvaaja.
Relaation ominaisuuksia

Relaatiot voidaan luokitella niiden ominaisuuksien mukaan.
Olkoon R joukossa X määritelty relaatio. R on
♦ refleksiivinen, jos xRx, kaikilla x ∈ X
♦ symmetrinen, jos xRy ja yRx, kaikilla x,y ∈ X
♦ antisymmetrinen, jos xRy ja yRx niin x = y, kaikilla x,y ∈ X
♦ transitiivinen, jos  xRy ja yRz niin xRz, kaikilla x,y,z ∈ X
♦ vertailullinen, jos xRy tai yRx, kaikilla x,y ∈  X.
Warren Littlefield

Warren Littlefield vuonna 2015.
Warren W. Littlefield (s. 11. toukokuuta 1952 Montclair, New Jersey) on yhdysvaltalainen yritysjohtaja.
Littlefield toimi televisioverkko NBC:n pääjohtajana vuosina 1991–1998. Hän oli mukana luomassa useita 1990-luvun suosituimpia televisiosarjoja.
Menestyssarjoja

Ammu vaan!
Bel-Airin prinssi
Frasier
Frendit
Hei, olen Susan
Hulluna sinuun
Kolmas kivi auringosta
Kova laki
Kullannuppu
Teho-osasto
Seinfeld
West Wing
Will & Grace
Aiheesta muualla

Warren Littlefield Internet Movie Databasessa. (englanniksi)
BlazBlue

| BlazBlue |
| --- | --- |
Genre: toiminta, draama 
TV-anime: BlazBlue Alter Memory
Ohjaaja: Hideki Tachibana
Studio: teamKG & Hoods Entertainment
Lähetyskanavat: Tokyo MX, TV Osaka, TV Aichi
Alkuperäinen lähetyskierros: 8.10.2013 – 24.12.2013
Jaksojen määrä: 12 
| BlazBlue |
| --- | --- |
Kehittäjä:  Arc System Works
Lajityyppi:  tappelupeli
Alusta:  kolikkopeli, Nintendo 3DS, PlayStation 3, PlayStation 4, Xbox 360, PlayStation Portable, PlayStation Vita, Windows
Ensijulkaisu:  BlazBlue: Calamity Trigger 2008
Aiheesta muualla
MobyGames
Lisää peliartikkeleitaVideopelien teemasivulla
BlazBlue (jap. ブレイブルー, BureiBurū) on Arc System Worksin kehittämä tappelupelisarja.
Sarjan pelejä ovat lokalisoineet Aksys Games ja Zen United. Sarjasta on julkaistu anime-versio vuonna 2013 sekä manga-sarjakuvaa ja online-radio ohjelma joka julkaistiin Nico Nico Douga -palvelussa.
Sarjan pelit

Sarjan pelejä on julkaistu kolikkopelialustoille sekä pelikonsoleille.
BlazBlue: Calamity Trigger (2008)
BlazBlue: Continuum Shift (2009)
BlazBlue: Continuum Shift II (2010)
BlazBlue: Continuum Shift Extend (2011)
BlazBlue: Chrono Phantasma (2012)
BlazBlue: Chrono Phantasma Extend (2015)
BlazBlue: Central Fiction (2015)
Sarjan pelit > Spin-offit

BlayzBloo: Super Melee Brawlers Battle Royale (2010)
BlazBlue: Clone Phantasma (2012)
XBlaze Code: Embryo (2013)
Eat Beat, Dead Spike-san (2015)
XBlaze Lost: Memories (2015)
BlazBlue: Battle Cards (2015)
Muu media

BuruRaji, online radio-ohjelma
BlazBlue: Alter Memory, anime-sarja
useita manga-sarjoja
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BlazBlue
Käännös suomeksi
Wolf (tulivuori)

Wolf (tulivuori)
| --- | --- |
Tyyppi:  kilpitulivuori
Sijainti:  Ecuador 
Sijaintipaikka:  Isabela 
Korkeus merenpinnasta:  1 710 m
Prominenssi:  1 710 m
Purkautunut viimeksi:  touko–kesäkuu 2015
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Wolf on tulivuori Galápagossaarten Isabelalla. Se on saariston korkein vuori. Se kohoaa 1 710 metrin korkeuteen, ja sen rinteet ovat jyrkemmät kuin monien muiden Galápagosin tulivuoren. Wolfin huipulla on 6 × 7 kilometrin laajuinen ja 700 metrin syvyinen kaldera.
Wolfilta purkautuva laava on useimmiten ʻAʻā-tyyppiä. Laavan isotoopit puolestaan muistuttavat poikkeuksellisesti merten keskiselänteillä purkautuvaa laavaa, kuten monilla muillakin Galápagossaarten tulivuorilla.
Wolf on aktiivinen tulivuori, ja se on purkautunut useita kertoja historiallisella ajalla. Vuoden 2015 purkaus oli vulkaanisen räjähdysasteikon lukemaltaan 4.
William J. Mann

William J. Mann (s. Connecticut) on yhdysvaltalainen kirjailija, toimittaja ja elokuvahistorioitsija. Mann asuu Provincetownissa Massachusettssissa. Salanimellä Geoffrey Huntington hän on julkaissut nuorten kauhufantasiaa.
Hänen teoksiaan ovat mm. Yönsiiven velhot (2003), Demoninoita (2004) ja Verikuu (2014).
Aiheesta muualla

Mari Viertola: Yönsiiven velhot[vanhentunut linkki]. Turun sanomat 6.5.2003.
Vesa Sisättö: Yönsiiven velhot[vanhentunut linkki]. Helsingin Sanomat 6.6.2003.
Ypäjän rautatieasema

Ypäjän rautatieasema (lyh. Yä) on lakkautettu rautatieliikennepaikka Ypäjänkylässä Ypäjällä Lounais-Hämeessä rataosalla Turku–Toijala.
Ypäjän pysäkki avattiin liikenteelle vuonna 1887. Se perustettiin syrjäiselle paikalle noin 10 kilometriä Ypäjän kirkonkylältä luoteeseen. Pysäkkirakennuksen suunnitteli Knut Nylander, ja se valmistui 1888. Vuonna 1890 Ypäjä kohotettiin asemaksi.
Aseman ympärille ei kehittynyt suurta asutuskeskusta. Vuonna 1963 Ypäjä alennettiin takaisin pysäkiksi ja vuonna 1966 laiturivaihteeksi. Miehitys lopetettiin 26. toukokuuta 1968, ja Ypäjästä tuli seisakevaihde. Tavaraliikenne lakkautettiin 1. lokakuuta 1976 ja henkilöliikenne 29. toukokuuta 1983. Liikennepaikka lakkautettiin kokonaan 3. kesäkuuta 1984.
Ypäjän asemarakennus siirrettiin Kuhmoisiin yksityiskäyttöön vuonna 2000.
Aiheesta muualla

Vaunut.org: Kuvia Ypäjän rautatieasemalta
Wecksell

Wecksell on muun muassa seuraavien henkilöiden sukunimi:
Jesper Wecksell, JW (s  1995), ruotsalainen Counter Strike 2 -pelaaja
Josef Julius Wecksell (1838–1907), suomalainen runoilija ja näytelmäkirjailija
J. A. Wecksell (1879–1958), suomalainen tietosanakirjatoimittaja, suomentaja ja opettaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Wecksellin portaat

Wecksellin portaat maaliskuussa 2023.
Wecksellin portaat ovat runoilija J. J. Wecksellin mukaan nimetyt portaat Turussa. Wecksellin lapsuudenkoti sijaitsi Uudenmaankadulla portaiden lähellä. Portaissa on 130 askelmaa.
Be My God

| Be My God Lullacry |
| --- | --- | --- |

Studioalbumin tiedot
 Julkaistu: 18. syyskuuta 2001
 Tuottaja(t): Sami Vauhkonen, Jussi Jauhiainen & Mikko Karmila
 Tyylilaji: goottimetalli
 Kesto: 42.58
 Levy-yhtiö: Spinefarm Records
Listasijoitukset
  Suomen virallinen lista: 18.
Lullacryn muut julkaisut
| Sweet Desire 1999 | Be My God 2001 | Crucify My Heart 2003 |
Be My God on suomalaisen goottimetallin yhtyeen Lullacryn toinen studioalbumi. Se on julkaistu vuonna 2001 levymerkillä Spinefarm Records. Albumi debytoi Suomen virallisen listan sijalla 18.
Albumin kappaleet ovat melodisempia ja suoraviivaisempia edeltäjäänsä, Sweet Desireen, verrattuna.
Kappaleet

Kaikki kappaleet säveltänyt S. Vauhkonen, sanoittanut S. Kivilahti sekä sovittanut Lullacry, ellei toisin mainittu.
Embrace Me – 3.19 (säv. S. Vauhkonen, S. Kivilahti)
Be My God – 3.40 (san. S. Vauhkonen)
Without The Dreamer – 3.37
Into Your Heart – 4.32
Trust – 3.07
Pain, Walk With Me – 4.09 (säv. S. Vauhkonen, Heavy Hiltunen)
I Don't Mind – 4.45 (säv. S. Vauhkonen, Tanya Kemppainen)
Damn You – 3.11
Bonfires of Time – 3.30
Thorn of the Rose – 3.56
Firequeen – 5.12 (san. S. Vauhkonen)
Kappaleet > Japanin bonuskappale

In Tears – 3.30
Kokoonpano

Tanya Kemppainen – laulu
Sami Vauhkonen – soolokitara, tuottaja, art director
Sauli Kivilahti – kitara
Heavy Hiltunen – basso
Jukka Outinen – rummut
Kokoonpano > Vieraileva muusikko

Jam Eye – kosketinsoitin
Kokoonpano > Muut tekijät

Jussi Jauhiainen – tuottaja, äänittäjä
Mikko Karmila – tuottaja, äänittäjä, miksaaja, masteroija
Sauli Impola – avustava äänittäjä
Toni Härkönen – valokuvat
Niklas Sundin – kannen illustraatio
Arvostelut

Soundi:
Aiheesta muualla

Albumi Be My God Encyclopaedia Metallum -sivustolla (englanniksi)
Be My God discogs.com -sivustolla
Weckström

Weckström on seuraavien henkilöiden sukunimi:
Alexander Weckström (s. 1987), jalkapalloilija
Antti Weckström (s. 1982), jääkiekkoilija
Anu Nieminen o.s. Weckström (s. 1977), sulkapalloilija
Björn Weckström (s. 1935), kuvanveistäjä ja korusuunnittelija
Henrik Weckström (1921–1987), yritysjohtaja, liikenneneuvos
Hjalmar Weckström (1888–1957), kultaseppä
John Weckström (s. 1980), jalkapalloilija
Juha-Pekka Weckström (s. 1970), yritysjohtaja
Kari Weckström (s. 1954), jääkiekkoilija ja valmentaja
Karin Widnäs-Weckström (s. 1946), keraamikko
Kim Weckström (s. 1952), kirjailija ja media-alan toimija
Kristoffer Weckström (s. 1983), jalkapalloilija
Kurt Weckström (1911–1983), jalkapalloilija
Marjatta Weckström (1932–2017), kuvanveistäjä
Mathias Weckström (1803–1873), keräilijä
Matti Weckström (1959–2015), lääkäri, professori
Miki Weckström (s. 1992), moottoriurheilija
N. M. Weckström (1830–1863), suomalainen arkkitehti
Nina Weckström (s. 1979), sulkapalloilija
Nina Weckström (s. 1974), jalkapalloilija
Pertti Weckström (1933–2010), näyttelijä ja lääkäri
Sven Weckström (1893–1921), jääkärimajuri
Tiina Weckström (s. 1956), näyttelijä
Tor Weckström (1919–1968), kirjailija
Väinö Weckström (s. 1983), näyttelijä ja ohjaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Winklerin piirikunta

Winklerin piirikunta (engl. Winkler County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 7 791. Piirikunnan hallintokeskus ja väkiluvultaan suurin paikkakunta on Kermitin kaupunki. Piirikunta perustettiin vuonna 1910.
Aiheesta muualla

Kuvia tai muita tiedostoja aiheesta Winklerin piirikunta Wikimedia Commonsissa
Bosnia ja Hertsegovina talviolympialaisissa 2014

Bosnia ja Hertsegovina osallistui Sotšin talviolympialaisiin 2014. Ensimmäistä kertaa itsenäisenä valtiona Bosnia ja Hertsegovina osallistui Lillehammerin talviolympialaisiin 1994. Alppihiihtäjä Zana Novakovic toimi Bosnia ja Hertsegovinan joukkueen lipunkantajana olympialaisten avajaisseremoniassa. Sotšissa maata edusti viisi urheilijaa kolmessa eri lajissa, mutta ainuttakaan mitalia maa ei saavuttanut.
Joukkue > Alppihiihto

Igor Laikert
Marko Rudic
Zana Novakovic
Joukkue > Maastohiihto

Mladen Plakalovic
Tanja Karisik
Joukkue > Ampumahiihto

Tanja Karisik
Yleisurheilun maailmanmestaruuskilpailut 2019 – miesten 50 km kävely

| Lajit yleisurheilunMM-kilpailuissa 2019   |
| --- | --- | --- | --- |
| 100 m | miehet | naiset |  |
| 200 m | miehet | naiset |  |
| 400 m | miehet | naiset |  |
| 800 m | miehet | naiset |  |
| 1 500 m | miehet | naiset |  |
| 5 000 m | miehet | naiset |  |
| 10 000 m | miehet | naiset |  |
| 100 m aj |  | naiset |  |
| 110 m aj | miehet |  |  |
| 400 m aj | miehet | naiset |  |
| 3 000 m ej | miehet | naiset |  |
| 4 × 100 m | miehet | naiset |  |
| 4 × 400 m | miehet | naiset | seka |
| Maraton | miehet | naiset |  |
| 20 km kävely | miehet | naiset |  |
| 50 km kävely | miehet | naiset |  |
| Korkeushyppy | miehet | naiset |  |
| Seiväshyppy | miehet | naiset |  |
| Pituushyppy | miehet | naiset |  |
| Kolmiloikka | miehet | naiset |  |
| Kuulantyöntö | miehet | naiset |  |
| Kiekonheitto | miehet | naiset |  |
| Moukarinheitto | miehet | naiset |  |
| Keihäänheitto | miehet | naiset |  |
| Seitsenottelu |  | naiset |  |
| Kymmenottelu | miehet |  |  |
n · k · 
Miesten 50 kilometrin kävely yleisurheilun maailmanmestaruuskilpailuissa 2019 järjestettiin Dohassa, Qatarissa 28. syyskuuta 2019.
Aikataulu

| Päivämäärä | Aika | Kierros |
| --- | --- | --- |
| 28. syyskuuta | 23.30 | Loppukilpailu |
Tulokset

Loppukilpailu alkoi kello 23.30.
| Sija | Nimi | Maa | Aika | Huom>  |
| --- | --- | --- | --- | --- |
| 01  | Yūsuke Suzuki |  Japani | 4.04.20 |  |
| 02  | João Vieira |  Portugali | 4.04.59 |  |
| 03  | Evan Dunfee |  Kanada | 4.05.02 |  |
| 4 | Niu Wenbin |  Kiina | 4.05.36 |  |
| 5 | Luo Yadong |  Kiina | 4.06.49 |  |
| 6 | Brendan Boyce |  Irlanti | 4.07.46 |  |
| 7 | Carl Dohmann |  Saksa | 4.10.22 |  |
| 8 | Jesús Ángel García |  Espanja | 4.11.28 |  |
| 9 | Marjan Zakalnytskyi |  Ukraina | 4.12.28 | SB |
| 10 | Narcis Mihăilă |  Romania | 4.13.56 |  |
| 11 | Quentin Rew |  Uusi-Seelanti | 4.15.54 |  |
| 12 | Ato Ibáñez |  Ruotsi | 4.17.04 |  |
| 13 | Rafał Augustyn |  Puola | 4.20.25 |  |
| 14 | Mathieu Bilodeau |  Kanada | 4.21.13 |  |
| 15 | Arturas Mastianica |  Liettua | 4.21.54 |  |
| 16 | Michele Antonelli |  Italia | 4.22.20 |  |
| 17 | Alexandros Papamichail |  Kreikka | 4.22.39 |  |
| 18 | Horacio Nava |  Meksiko | 4.24.16 |  |
| 19 | Marc Tur |  Espanja | 4.24.38 |  |
| 20 | Jarkko Kinnunen |  Suomi | 4.25.36 |  |
| 21 | Arnis Rumbenieks |  Latvia | 4.28.18 |  |
| 22 | Artur Brzozowski |  Puola | 4.30.17 |  |
| 23 | Jonathan Hilbert |  Saksa | 4.30.43 |  |
| 24 | Marc Mundell |  Etelä-Afrikka | 4.41.39 |  |
| 25 | Valeriy Litanyuk |  Ukraina | 4.42.18 |  |
| 26 | Bence Venyercsán |  Unkari | 4.45.04 |  |
| 27 | Hayato Katsuki |  Japani | 4.46.10 |  |
| 28 | Rafał Sikora |  Puola | 4.50.08 | SB |
| 29 | Ivan Banzeruk |  Ukraina | DNF | DNF |
| 29 | Teodorico Caporaso |  Italia | DNF | DNF |
| 29 | Andrés Chocho |  Ecuador | DNF | DNF |
| 29 | José Ignacio Díaz |  Espanja | DNF | DNF |
| 29 | Yohann Diniz |  Ranska | DNF | DNF |
| 29 | Dzmitri Dzjubin |  Valko-Venäjä | DNF | DNF |
| 29 | Máté Helebrandt |  Unkari | DNF | DNF |
| 29 | Tomohiro Noda |  Japani | DNF | DNF |
| 29 | Isaac Palma |  Meksiko | DNF | DNF |
| 29 | Aku Partanen |  Suomi | DNF | DNF |
| 29 | Nathaniel Seiler |  Saksa | DNF | DNF |
| 29 | Matej Tóth |  Slovakia | DNF | DNF |
| 29 | Claudio Villanueva |  Ecuador | DNF | DNF |
| 29 | Wang Qin |  Kiina | DNF | DNF |
| 29 | Cameron Corbishley |  Iso-Britannia | DQ | DQ |
| 29 | Håvard Haukenes |  Norja | DQ | DQ |
| 29 | Dominic King |  Iso-Britannia | DQ | DQ |
| 29 | Ruslans Smolonskis |  Latvia | DQ | DQ |
Wilfred Pallott

| Mitalit> Maa:  Yhdistynyt kuningaskunta.Miesten maahockey. Olympialaiset  | Mitalit> Maa:  Yhdistynyt kuningaskunta.Miesten maahockey. Olympialaiset  | Mitalit> Maa:  Yhdistynyt kuningaskunta.Miesten maahockey. Olympialaiset  | Maa:  Yhdistynyt kuningaskunta> Miesten maahockey. |
| --- | --- | --- | --- |
|  Pronssia | Lontoo 1908 | maahockey |  |
Wilfred James Pallot (5. marraskuuta 1884 – 7. marraskuuta 1957) oli brittiläinen maahockeypelaaja ja olympiamitalisti. Hän pelasi Lontoon kesäolympialaisissa 1908 Walesin joukkueessa, joka voitti turnauksessa pronssia.
Wilfred Jacobs

Wilfred Ebenezer Jacobs (19. lokakuuta 1919 – 11. maaliskuuta 1995) oli Antiguan kuvernööri vuodesta 1967 ja Antigua ja Barbudan ensimmäinen kenraalikuvernööri maan itsenäistyttyä marraskuusta 1981 kesäkuuhun 1993. Hänen seuraajakseen nimitettiin James Carlisle. Wilfred Jacobs haudattiin maan ensimmäisissä valtiollisissa hautajaisissa.
| 0 | 1 | 2 | 3 |
| --- | --- | --- | --- |
|  | Edeltäjä: - | Antiguan ja Barbudan kenraalikuvernöörit 1981–1993 | Seuraaja: James Carlisle |
Bruatorpsånin vesistö

Ruotsin päävesistöalueet
Bruatorpsånin vesistö (ruots. Bruatorpsåns avrinningsområde, vesistöaluetunnus 79) muodostuu Itämeren Kalmarinsalmeen laskevan Bruatorpsånin ja sen sivujokien yhteisestä valuma-alueesta, jonka kokonaispinta-ala on 430 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on alajuoksulla viimeiset 4 kilometriä sen nimikkojoki Bruatorpsån. Pääuoma on kuitenkin 41 kilometriä pitkä. Se alkaa Granemålasta Hillmansbäckenin nimellä metsäalueelta noin 110 metrin korkeudelta mpy., jatkuu alempana Torsåsånina ja vasta Söderåkrassa se saa viimeisen nimensä . Joen keskivirtaama (MQ) on 3,1 kuutiometriä sekunnissa. Joki laskee Itämereen noin 0,1 kuutiokilometriä vettä vuodessa. Talven jälkeen huippuvirtaamien keskiarvo (MHQ) on 22,5 kuutiometriä sekunnissa ja alimmillaan sen virtaukset ovat keskimäärin 0,08 kuutiometriä sekunnissa.
Vesistön valuma-alue

Bruatorpsånin vesistö sijaitsee kahden keskikokoisen vesistön Emånin vesistön (tunnus 74) ja Mörruminjoen vesistön (tunnus 86) välisessä taskussa, jossa on yksitoista pienempää päävesistöä. Sillä on yhteinen vedenjakaja vain Lyckebyånin päävesistön (tunnus 80) kanssa, sillä muut vesistöt ovat mereen laskevien ojien tai purojen pieniä valuma-alueita.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (36,6 %), turve (2,9 %), kalliomaa (9,2 %), hiekka ja sora (4,7 %), multamaa (44,1 %), savimaa (0,9 %) ja jäätikköjokijäänteet (0,6 %). Alueen maankäyttöä esittävät maiden käyttöluokitukset, joiden mukaan alueella on metsämaita (83,4 %), soita ja kosteikkoja (0,5 %), viljelymaita (9,6 %), taajamia ja pinnoitettuja alueita (1,3 %) sekä joutomaita (4,7 %). Näiden lisäksi on 0,5 % vesistöjä.
Vesistön valuma-alue > Virtaamia

SMHI on julkaissut tilastossaan Bruatorpsånin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 3,24 kuutiometriä sekunnissa (m³/s), keskiylivirtaama (MHQ) on 24,1 m³/s ja keskialivirtaama (MNQ) on 0,23 m³/s . Toisen lähteen mukaan joen keskivirtaama on 3,1 m³/s ja keskiylivirtaama (MHQ) on 22,5 m³/s ja keskialivirtaama (MNQ) on 0,08 m³/s . Suurin kuukausittainen keskivirtaama 24,1 m³/s on mitattu huhtikuussa 2006 ja pienin 0,1 m³/s lokakuussa 1983. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi maaliskuusta huhtikuuhun ja sen huippu ajoittuisi maaliskuulle.
Vesivoima

Vesistöalueella on patorekisterin mukaan 13 patoa, joilla ei säännöstellä jokien virtaamia.
Vesistössä on yksi Kulebon vesivoimalaitos, joka tuottaa sähköä 0,1 megawattin teholla noin 0,4 gigawattituntia vuodessa.